Flere år med intern debat i Socialdemokratiet ender nu med, at partiet i Folketingssalen er klar til at støtte op om en af de mest omdiskuterede forslag, der fulgte i kølvandet på den verdensomspændende finanskrise.

Socialdemokratiet vil stemme for et beslutningsforslag fra SF om at melde Danmark ind i den gruppe af EU-lande, der arbejder på at indføre en skat på handel med aktier, obligationer og andre finansielle transaktioner.

Dermed tager Socialdemokratiet under Mette Frederiksen endnu et skridt væk fra den profil, som man havde under tidligere partileder Helle Thorning-Schmidt – og lægger samtidig afstand til de tidligere regeringspartnere i Det Radikale Venstre.